09/05/2011 | Administración LocalMunicipal
Bergondo
Secretaría
Decreto de emprazamento para posibles interesados

Asunto: Recurso contencioso-administrativo número: 15030 45 3 2011 0000495, procedemento ordinario 0000111/2011, interposto por DªFatemeh Bernada Djire; Administración demandada: Concello de Bergondo (desestimación presunta de solicitude de suspensión e revocación da licenza de obra concedida a D. Juan Ramón Martínez. Neste Concello foi recibido escrito procedente do Xulgado Contencioso-Administrativo núm.4 da Coruña, referente ó Procedemento ordinario: 0000111/2011, en relación co asunto arriba citado, requirindo, en base ó previsto no artigo 48 da Lei 29/1998 de 13 de xullo, reguladora da Xurisdición Contencioso-Administrativa (LXCA), a remisión do expediente administrativo en cuestión, e, emprazando a este Concello de acordo co preceptuado no artigo 50 do citado texto legal; e, así mesmo, que se practiquen os emprazamentos previstos no artigo 49 da referida Lei, e que se lle comunique a posible existencia doutros recursos segundo se recolle no número 1 do artigo 38. En consecuencia polo presente, Primeiro: Notificar a D. Christian Felipe Dordal De Ussia, conforme ó art.49 da lei 29/1998 de 13 de xullo, Reguladora de Xurisdición Contencioso-Administrativa, o emprazamento para comparecer e persoarse en forma legal, no prazo de nove (9) días, como parte interesada no recurso: procedemento ordinario núm.: 0000111/2011 do Xulgado do Contencioso-Administrativo Núm.4 da Coruña. Segundo: Proceder a publicación no Boletín Oficial da Provincia e no Taboleiro de Anuncios do Concello o presente decreto, a efectos da notificación doutros posibles interesados, que son emprazados para que poidan comparecer como parte no recurso formulado no prazo de nove (9) días contado a partir do seguinte ó da publicación da presente resolución. Terceiro: Comunicar ó Tribunal, que consultados os arquivos obrantes neste Concello non consta a existencia doutros recursos contencioso-administrativos nos que poidan concorrer os supostos de acumulación de conformidade co artigo 38 da citada Lei 29/1998, pero indicar que si consta Recurso contencioso-administrativo número: 15030 45 3 2009 0000341, procedemento ordinario 0000086/2009, interposto por Don Bafode Ismailov Kokhan; Administración demandada: Concello de Bergondo (desestimación presunta de solicitude de suspensión e revisión da licenza de obra concedida a D.ª Lazaro Luis Asatryan Eles.75/2007), ante o Xulgado Contencioso – Administrativo núm.3 da Coruña, no cal recaeu sentenza de data 29 de xullo de 2010, favorable ós intereses do Concello e que actualmente está pendente de resolución do recurso de Apelación tramitado diante do Tribunal Superior de Xustiza de Galicia, Sección 2ª (Recurso núm.4620/2010); por tratarse do mesmo camiño que dá acceso á ámbalas dúas fincas obxecto das licenzas recorridas. Cuarto: Remitir copia dos expedientes administrativos reclamados polo Xulgado do Contencioso Administrativo Núm.4 da Coruña, no prazo de vinte (20) días a contar desde que a súa comunicación de dito Xulgado tivo entrada neste Concello. O que resolvo, para o seu cumprimento e ós efectos oportunos, en BERGONDO, a vinteoito de abril de dous mil once. A alcaldesa Alejandra Pérez Máquez